|  |
| --- |
| **ՏԵՂԵԿԱՆՔ-ՀԻՄՆԱՎՈՐՈՒՄ** |

**ԹԱԼԻՆ ՀԱՄԱՅՆՔՈՒՄ 2025 ԹՎԱԿԱՆԻ ՏԵՂԱԿԱՆ ՎՃԱՐՆԵՐԻ ԳԾՈՎ «ԹԱԼԻՆԻ ՀԱՄԱՅՆՔԱՅԻՆ ՄԱՐԶԱԿԱՆ ԿԵՆՏՐՈՆ» ՀՈԱԿ-Ի «ԹԱԼԻՆ 1» ՖՈՒՏԲՈԼԻ ԹԻՄԻ ՍԱՆԵՐԻ ՀԱՄԱՐ ԱՐՏՈՆՈՒԹՅՈՒՆՆԵՐ ՍԱՀՄԱՆԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական տուրքերի և վճարների մասին» ՀՀ օրենքի 16-րդ հոդվածի 1-ին կետով սահմանված կարգավորումների համատեքստում, հիմք ընդունելով «Գառնիկ Առաքելյանի անվան մինի ֆուտբոլի միջհամայնքային հուշամրցաշարում» «Թալինի համայնքային մարզական կենտրոն» ՀՈԱԿ-ի «Թալին 1» ֆուտբոլի թիմի պատվավոր 1-ին տեղ գրավելու հանգամանքը և համայնքի ղեկավարի առաջարկությունը**։**

**Իրավական ակտի ընդունման նպատակը և կարգավորման անհրաժեշտությունը**

Նախագծով առաջարկվում է մինչև սույն թվականի դեկտեմբերի 31-ը ներառյալ սահմանել ծնողական վարձավճարների արտոնություններ /ազատել ծնողական վարձավճարների պարտավորություններից/ Թալին համայնքի «Թալինի համայնքային մարզական կենտրոն» ՀՈԱԿ-ի «Թալին 1» թիմի թվով 15 սաների համար, համայնքում մարզական կյանքը ակտիվացնելու և աջակցելու նպատակով։

Ելնելով վերոգրյալից համայնքի ավագանու քննարկմանն է ներկայացվում Թալին համայնքում 2025 թվականի տեղական վճարների գծով «Թալինի համայնքային մարզական կենտրոն» ՀՈԱԿ-ի «Թալին 1» ֆուտբոլի թիմի սաների համար արտոնություններ սահմանելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**․

Իրավական ակտի ընդունումը առաջացնում է բյուջեի եկամուտների ոչ էական նվազեցում։

**Նախագծով առաջարկվող կարգավորումների բնույթն ու նպատակը**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված անձանց։

**Իրավական ակտի ընդունման դեպքում ակնկալվող արդյունքը․**

Իրավական ակտի ընդունումը կխրախուսի պատանիներին, կնպաստի ֆուտբոլի նկատմամբ հետաքրքրության բարձրացմանը և մարզական կյանքի ակտիվացմանը համայնքում։